CELEX: 32019D1183
Language: et
Date: 2019-07-03 00:00:00
Title: Komisjoni otsus (EL) 2019/1183, 3. juuli 2019, mis käsitleb kavandatud kodanikualgatust „Hind süsinikdioksiidi heitele kliimamuutuse vastu võitlemiseks“ (teatavaks tehtud numbri C(2019) 4973 all)

11.7.2019   
               
               
                  ET
               
               
                  Euroopa Liidu Teataja
               
               
                  L 185/48
               
            
         KOMISJONI OTSUS (EL) 2019/1183,
         3. juuli 2019,
         mis käsitleb kavandatud kodanikualgatust „Hind süsinikdioksiidi heitele kliimamuutuse vastu võitlemiseks“
         
            
               (teatavaks tehtud numbri C(2019) 4973 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 kodanikualgatuse kohta, (1) eriti selle artiklit 4,
         ning arvestades järgmist:
         
                     (1)
                  
                  
                     Kavandatud kodanikualgatuse „Hind süsinikdioksiidi heitele kliimamuutuse vastu võitlemiseks“ teema on järgmine: „Palume. et Euroopa Komisjon esitaks ELi õigusakti ettepaneku, et vähendada fossiilkütuste tarbimist ning soodustada energiasäästu ja taastuvate energiaallikate kasutamist, et võidelda globaalse soojenemise vastu ja hoida temperatuuri tõus alla 1,5 °C.“
                  
               
                     (2)
                  
                  
                     Kavandatud kodanikualgatuse eesmärgid on järgmised: „Meie ettepanekuga kehtestatakse CO2 heitele miinimumhind, mis on 2020. aastal 50 eurot CO2 tonni kohta ja jõuab 2025. aastaks 100 euroni CO2 tonni kohta. Samal ajal kaotatakse ettepanekuga olemasolev ELi saastajate tasuta saastekvootide süsteem ja kehtestatakse piiridel kolmandate riikide impordi suhtes kohandamismehhanism nii, et see kompenseeriks CO2 heite madalamat hinda eksportivas riigis. CO2 heite maksustamisest saadav suurem tulu eraldatakse Euroopa poliitikameetmetele, millega toetatakse energiasäästu ja taastuvate energiaallikate kasutamist, ja väiksema sissetulekuga isikute maksustamise vähendamisele.“
                  
               
                     (3)
                  
                  
                     Euroopa Liidu lepinguga (ELi leping) tugevdatakse liidu kodakondsust ja täiustatakse liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (4)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanikke osalema ja muuta liit ligipääsetavamaks.
                  
               
                     (5)
                  
                  
                     Komisjonil on õigus esitada aluslepingute rakendamiseks vajalike liidu õigusaktide ettepanekuid, et:
                     
                                 —
                              
                              
                                 kehtestada Euroopa Liidu toimimise lepingu artikli 113 alusel sätted käibemaksu, aktsiisi ja teisi kaudseid makse käsitlevate õigusaktide ühtlustamiseks sel määral, mis on vajalik siseturu rajamise ja toimimise tagamiseks ja konkurentsi moonutamise vältimiseks;
                              
                           
                                 —
                              
                              
                                 võtta Euroopa Liidu toimimise lepingu artikli 192 lõike 1 ja 2 alusel (mida tõlgendatakse koostoimes Euroopa Liidu toimimise lepingu artikli 191 lõike 1 esimese ja neljanda taandega) meetmeid keskkonna säilitamise, keskkonnakaitse ja keskkonna kvaliteedi parandamise eesmärkide saavutamiseks ning edendada rahvusvahelisel tasandil meetmeid selleks, et tegeleda piirkondlike ja ülemaailmsete keskkonnaprobleemidega ja eelkõige võidelda kliimamuutuste vastu;
                              
                           
                                 —
                              
                              
                                 rakendada Euroopa Liidu toimimise lepingu artikli 207 alusel ühist kaubanduspoliitikat.
                              
                           
               
                     (6)
                  
                  
                     Nimetatud põhjustel ei jää kavandatud kodanikualgatus ilmselgelt välja komisjoni volituste ulatusest, mille kohaselt on komisjonil õigus esitada ettepanek liidu õigusakti kohta, millega rakendatakse aluslepinguid vastavalt eespool nimetatud määruse artikli 4 lõike 2 punktile b.
                  
               
                     (7)
                  
                  
                     Lisaks on moodustatud kodanike komitee ja määratud kontaktisikud, nagu on ette nähtud eespool nimetatud määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
                  
               
                     (8)
                  
                  
                     Seepärast tuleks kavandatud kodanikualgatus „Hind süsinikdioksiidi heitele kliimamuutuse vastu võitlemiseks“ registreerida,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga registreeritakse kavandatud kodanikualgatus „Hind süsinikdioksiidi heitele kliimamuutuse vastu võitlemiseks“.
         
         
            Artikkel 2
            Käesolev otsus jõustub 22. juulil 2019.
         
         
            Artikkel 3
            Käesolev otsus on adresseeritud kavandatava kodanikualgatuse „Hind süsinikdioksiidi heitele kliimamuutuse vastu võitlemiseks“ korraldajatele (kodanike komitee liikmetele), keda esindavad kontaktisikutena Marco CAPPATO ja Monica FRASSONI.
         
         
            Brüssel, 3. juuli 2019
            
               
                  Komisjoni nimel
               
               
                  esimene asepresident
               
               Frans TIMMERMANS
            
         
         
            (1)  ELT L 65, 11.3.2011, lk 1.